Ռուսաստանի հետ Հայաստանի ռազմավարական գործընկերությունն ու դաշնակից կապերը արտացոլում են երկու ժողովրդների միջեւ եղած ավանդական բարեկամությունը, ինչպես նաեւ առանց ուժերի ավանդական հավասարակշռությունը խախտելու տարածաշրջանային անվտանգությունն ամրապնդելու մեր ձգտումը: Տարածաշրջանում Ռուսաստանի շահերն անտեսելու փորձերը վտանգում են մեր տարածաշրջանային անվտանգության կառույցները: Ռուսաստանի հետ անվտանգության հարցերում համագործակցությունն իրականցվում է ինչպես երկկողմ մակարդակով, այնպես էլ նախկին խորհրդային վեց պետությունների միջեւ Հավաքական անվտանգության պայմանագրի շրջանակում: Դրան զուգահեռ մենք հաջողությամբ համագործակցում ենք ՆԱՏՕ-ի հետ` ՙգործակցություն հանուն խաղաղության՚ ծրագրի շրջանակում: Ներկայումս մենք ուղիներ ենք նախանշում Միացյալ Նահանգների հետ ռազմական համագործակցության համար: Մեր տարածաշրջանում Միացյալ Նահանգների հետ ռազմական համագործակցության երեւան գալը կարող է արդյունավետ գործիք դառնալ անվտանգության նոր սպառնալիքների դեմ պայքարելու եւ արդեն գոյություն ունեցող կառույցները լրացնելու համար: Նման զարգացումները տեղի են ունենում Ռուսաստան-ՆԱՏՕ, Ռուսաստան-Ամերիկայի Միացյալ Նահանգներ աճող փոխգործակցության համատեքստում: